b'\n_START_ARTICLE_\nDorothea Lange\n_START_SECTION_\nMladost\n_START_PARAGRAPH_\nLangejeva se je rodila kot Dorothea Margaretta Nutzhorn 26. maja 1895 v mestu Hoboken v ameri\xc5\xa1ki zvezni dr\xc5\xbeavi New Jersey. Srednje ime je kasneje izpustila, prav tako pa je prevzela materin dekli\xc5\xa1ki priimek po tem, ko je o\xc4\x8de zapustil dru\xc5\xbeino, ko je bila Dorothea stara 12 let. Pri sedmih letih je zbolela za otro\xc5\xa1ko paralizo, zaradi katere je imela oslabljeno desno nogo in je celo \xc5\xbeivljenje \xc5\xa1epala.\n_START_SECTION_\nZapu\xc5\xa1\xc4\x8dina\n_START_PARAGRAPH_\nLeta 1972 je Whitney Museum 27 fotografij iz zapu\xc5\xa1\xc4\x8dine Langejeve uporabil za razstavo z naslovom Executive Order 9066. Razstava je predstavila internacijo ameri\xc4\x8danov japonskega rodu med drugo svetovno vojno._NEWLINE_28. maja 2008 je kalifornijski guverner Arnold Schwarzenegger skupaj z Mario Shriver sprejel Langejevo v kalifornijsko dvorano slavnih._NEWLINE_Leta 2006 so po njej poimenovali \xc5\xa1olo v Nipomu, Kalifornija, ki se nahaja v neposredni bli\xc5\xbeini kraja, kjer je Langejeva posnela "Migrant Mother".'